**KÚPNA ZMLUVA**

**č. 30504/KZ/008/2025/Čadca/4930**

**uzatvorená podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) (ďalej len „Zmluva“)**

**Zmluvné strany:**

**1. Predávajúci:**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

IČO: 35 919 001

DIČ: 2021937775

IČ DPH: SK2021937775

Právna forma: akciová spoločnosť zapísaná v Obchodnom registri Mestského súdu Bratislava III, Oddiel: Sa, Vložka číslo: 3518/B

Štatutárny orgán: predstavenstvo zastúpené:

Ing. Filip Macháček, predseda predstavenstva a generálny riaditeľ

Ing. Július Mihálik, člen predstavenstva

Bankové spojenie: Štátna pokladnica

IBAN: SK95 8180 0000 0070 0069 4593

SWIFT: SPSRSKBA

(ďalej len „**Predávajúci**“)

a

**2. Kupujúci:**

Obchodné meno:

Sídlo:

IČO:

DIČ:

IČ DPH:

Právna forma:

Štatutárny orgán:

Bankové spojenie:

IBAN:

BIC:

(ďalej len „**Kupujúci**“)

(Predávajúci a Kupujúci ďalej len „**Zmluvné strany**“ alebo jednotlivo len „**Zmluvná strana**“)

**I.**

**Predmet a účel kúpy**

* 1. Predávajúci je výlučným vlastníkom nehnuteľností - pozemku, evidovaný Okresným úradom - katastrálnym odborom, na liste vlastníctva číslo 11597, obec: Čadca, okres: Čadca, katastrálne územie: Čadca:

|  |  |  |  |  |  |
| --- | --- | --- | --- | --- | --- |
| **LV** | **Parcela registra** | **Parc. č.** | **Výmera v m2** | **Druh pozemku** | **Spoluvlast. podiel** |
| 11 597 | C | 14559/12 | 376 | Zastavaná plocha a nádvorie  | 1/1 |

 (ďalej len „**Predmet kúpy**“ alebo „**Pozemok**“)

* 1. Predávajúci prevádza svoje celé vlastnícke právo k Predmetu kúpy na Kupujúceho, ktorý Predmet kúpy nadobúda do svojho výlučného vlastníctva za podmienok uvedených v tejto Zmluve.
	2. Predmet kúpy nie je špecifikovaný ako prioritný infraštruktúrny majetok v zmysle § 2 ods. 1 zákona č. 639/2004 Z. z. o Národnej diaľničnej spoločnosti a o zmene a doplnení zákona č. 135/1961 Zb. o pozemných komunikáciách (cestný zákon) v znení neskorších predpisov.

**II.**

**Kúpna cena a platobné podmienky**

1. Kúpna cena za Predmet kúpy vychádza zo Znaleckého posudku č. 70/2024, vypracovaného dňa 10.07.2024 znalcom Ing. Petrom Bátorom, Predmestská 32, 010 01 Žilina, zapísaným v zozname znalcov, tlmočníkov a prekladateľov, ktorý vedie Ministerstvo spravodlivosti Slovenskej republiky, v odbore stavebníctvo, odvetví pozemné stavby, odhad hodnoty nehnuteľností, pod evidenčným číslom 910165 (ďalej len „**Znalecký posudok**“) a je navýšená o náklady na vyhotovenie Znaleckého posudku a obchodnú maržu Predávajúceho vo výške 10 % zo všeobecnej hodnoty Pozemku určenej Znaleckým posudkom.
2. Kúpna cena v zmysle bodu 2.1 tohto článku Zmluvy je tvorená súčtom: (i) všeobecnej hodnoty Pozemku podľa Znaleckého posudku, ktorá je stanovená vo výške 9 151,84 EUR bez DPH a (ii) nákladov na vyhotovenie Znaleckého posudku vo výške 300,- EUR bez DPH a (iii) obchodnej marže Predávajúceho, ktorá predstavuje 915,18 EUR bez DPH, takže celková kúpna cena je určená vo výške **10 367,02 EUR bez DPH** (slovom: desaťtisíctristošesťdesiatsedem eur, dva centy). Ku kúpnej cene sa pripočíta DPH v zmysle platných právnych predpisov (ďalej len „**Kúpna cena**“).
3. Zmluvné strany sa dohodli, že Predávajúci vyhotoví zálohovú faktúru na Kúpnu cenu najneskôr do tridsiatich (30) kalendárnych dní odo dňa nadobudnutia účinnosti tejto Zmluvy. Lehota splatnosti takto vystavenej zálohovej faktúry je tridsať (30) kalendárnych dní odo dňa jej preukázaného doručenia Kupujúcemu. V prípade omeškania Kupujúceho s uhradením zálohovej faktúry v lehote jej splatnosti má Predávajúci právo požadovať od Kupujúceho zaplatenie úrokov z omeškania z dlžnej sumy vo výške stanovenej v nariadení vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov, a to za každý, aj začatý deň, za ktorý toto porušenie trvá. Právo Predávajúceho voči Kupujúcemu na náhradu škody v plnej výške tým nie je dotknuté. Po pripísaní sumy Kúpnej ceny na účet Predávajúceho, vyhotoví Predávajúci do pätnástich (15) kalendárnych dní daňový doklad k prijatej platbe. Faktúra musí byť vyhotovená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov.
4. Faktúra musí obsahovať náležitosti podľa ustanovenia § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH“** v príslušnom gramatickom tvare). Ak faktúra nebude obsahovať všetky nevyhnutné údaje, Kupujúci je oprávnený takúto faktúru vrátiť Predávajúcemu spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej faktúry.
5. Kupujúci je povinný uhradiť Kúpnu cenu Predávajúcemu v súlade s platobnými podmienkami v zmysle Zmluvy, formou bezhotovostného prevodu v prospech účtu Predávajúceho, uvedeného v záhlaví Zmluvy.
6. Pre posúdenie včasnosti úhrady Kúpnej ceny sa za rozhodujúci považuje deň, v ktorom bude Kúpna cena Predmetu kúpy v plnej výške pripísaná na účet Predávajúceho, ktorý je uvedený v záhlaví Zmluvy.
7. Zmluvné strany sa dohodli, že do pätnástich (15) kalendárnych dní odo dňa doručenia rozhodnutia o povolení vkladu vlastníckeho práva do katastra nehnuteľností z príslušného okresného úradu, katastrálneho odboru do sídla Predávajúceho, odovzdá Predávajúci predmet kúpy Kupujúcemu do užívania a Kupujúci tento prevezme od Predávajúceho do užívania, a to na základe odovzdávacieho - preberacieho protokolu, ktorý podpíšu za Zmluvné strany poverené osoby.
8. Predávajúci vyhotoví vyúčtovaciu faktúru do tridsiatich (30) kalendárnych dní odo dňa doručenia rozhodnutia o povolení vkladu vlastníckeho práva do katastra nehnuteľností príslušným okresným úradom, katastrálnym odborom. Na účely fakturácie sa za deň dodania považuje deň rozhodnutia o povolení vkladu vlastníckeho práva do katastra nehnuteľností.
9. Správne poplatky spojené s katastrálnym konaním znáša Kupujúci a poplatky za úradné osvedčenie pravosti podpisov znáša každá Zmluvná strana za seba samostatne.

**III.**

**Nadobudnutie vlastníctva a zrušenie Zmluvy**

1. Kupujúci berie na vedomie, že účinky prevodu vlastníckeho práva k Predmetu kúpy nastanú dňom nadobudnutia právoplatnosti rozhodnutia príslušného okresného úradu, katastrálneho odboru o povolení vkladu vlastníckeho práva do katastra nehnuteľností v prospech Kupujúceho.
2. Zmluvné strany sa dohodli, že v prípade, ak konanie na príslušnom okresnom úrade, katastrálnom odbore vo veci prevodu vlastníckeho práva k Predmetu kúpy bude zastavené, dňom právoplatnosti tohto rozhodnutia sa zmluvný vzťah založený touto Zmluvou ruší od svojho začiatku a Zmluvné strany sú povinné do siedmich (7) kalendárnych dní po jeho zrušení vydať si všetko, čo na základe tejto Zmluvy alebo v súvislosti s ňou vzájomne nadobudli.
3. Zmluvné strany sa dohodli, že návrh na vklad vlastníckeho práva vyhotoví a podpíše Predávajúci a doručí Kupujúcemu spolu s potrebnými prílohami. Kupujúci podá Predávajúcim vyhotovený a podpísaný Návrh na vklad spolu s potrebnými prílohami na príslušnom okresnom úrade, katastrálnom odbore v lehote do pätnástich (15) kalendárnych dní po doručení Predávajúcim podpísaného Návrhu na vklad vlastníckeho práva so všetkými potrebnými prílohami Kupujúcemu. Predávajúci týmto výslovne splnomocňuje Kupujúceho na podanie návrhu na vklad vlastníckeho práva k Predmetu kúpy do katastra nehnuteľností. Kupujúci sa zaväzuje, že do siedmich (7) kalendárnych dní odo dňa podania návrhu na vklad doručí Predávajúcemu kópiu podaného návrhu na vklad vlastníckeho práva do katastra nehnuteľností na základe tejto Zmluvy s dátumom jeho odoslania na okresný úrad, katastrálny odbor, prípadne kópiu osobne podaného návrhu na vklad vlastníckeho práva do katastra nehnuteľností na základe tejto Zmluvy s vyznačeným dátumom jeho prijatia a číslom katastrálneho konania.
4. V prípade porušenia povinnosti Kupujúceho podať návrh na vklad vlastníckeho práva do katastra nehnuteľností z titulu tejto Zmluvy v lehote uvedenej v článku III. bode 3.3 tejto Zmluvy, je Predávajúci oprávnený uplatniť si zmluvnú pokutu vo výške 0,05 % (päť stotín percenta) z Kúpnej ceny, uvedenej v článku II bode 2.2 Zmluvy, a to za každý, aj začatý deň, za ktorý toto porušenie povinnosti zo strany Kupujúceho trvá.
5. V prípade prerušenia predmetného katastrálneho konania sa obidve Zmluvné strany zaväzujú poskytnúť si vzájomne súčinnosť pri odstránení vád, pre ktoré sa predmetné katastrálne konanie prerušilo a dohodnúť sa na lehote potrebnej na odstránenie uvedených vád. V prípade, ak vady nebudú odstránené v lehote uvedenej príslušným okresným úradom, katastrálnym odborom a príslušný okresný úrad, katastrálny odbor rozhodne o zastavení predmetného katastrálneho konania, má Zmluvná strana nárok na náhradu škody voči druhej Zmluvnej strane, z dôvodu na strane ktorej nedošlo k odstráneniu vád katastrálneho konania. V prípade, že nedôjde k ukončeniu predmetného katastrálneho konania v prospech Kupujúceho tak, aby bol naplnený predmet Zmluvy, ktorákoľvek Zmluvná strana je oprávnená od Zmluvy okamžite odstúpiť. Odstúpenie od Zmluvy je účinné dňom doručenia odstúpenia druhej Zmluvnej strane.
6. Predávajúci je oprávnený písomne odstúpiť od tejto Zmluvy aj v prípade, ak Kupujúci nezaplatí Kúpnu cenu uvedenú v článku II. bode 2.2 Zmluvy a to ani v náhradnej lehote pätnásť (15) kalendárnych dní, ktorá plynie odo dňa nasledujúceho po dni doručenia písomnej výzvy na zaplatenie Kúpnej ceny v náhradnej lehote adresovanej zo strany Predávajúceho Kupujúcemu. Týmto nie je dotknutý nárok Predávajúceho na zaplatenie úrokov z omeškania. Odstúpenie zo strany Predávajúceho je účinné dňom jeho doručenia Kupujúcemu.
7. Kupujúci je oprávnený písomne odstúpiť od Zmluvy v prípade, ak sa niektoré z vyhlásení Predávajúceho podľa ustanovenia článku IV. Zmluvy ukáže ako nepravdivé.
8. Odstúpením od Zmluvy sa Zmluva od začiatku zrušuje a Zmluvné strany sú povinné do siedmich (7) kalendárnych dní po jej zrušení vydať si všetko, čo na základe tejto Zmluvy, alebo v súvislosti s ňou vzájomne nadobudli. Nárok na náhradu škody tým nie je dotknutý.

**IV.**

**Vyhlásenia Zmluvných strán**

4.1 Predávajúci vyhlasuje, že na Predmete kúpy neviaznu žiadne dlhy, žiadne zmluvne zriadené práva tretích osôb, žiadne záložné práva a vecné bremená, s výnimkou tých, ktoré ku dňu uzatvorenia tejto Zmluvy viaznu na Predmete kúpy a sú zapísané v časti C – ťarchy listu vlastníctva číslo 11597, katastrálne územie: Čadca.

4.2 Kupujúci vyhlasuje, že pred uzavretím Zmluvy sa oboznámil so stavom Pozemkov obhliadkou, oboznámil sa so znaleckým posudkom. Kupujúci vyhlasuje, že stav predmetu kúpy je mu v celom rozsahu známy, s týmto stavom bez akýchkoľvek výhrad súhlasí a v stave ako stojí a leží v deň uzatvorenia kúpnej zmluvy Predmet kúpy bez námietok nadobúda do svojho výlučného vlastníctva.

4.3 Kupujúci sa zaväzuje, že preberá zodpovednosť za akékoľvek ďalšie riziká spojené s vlastníctvom nehnuteľnosti a nebude si u Predávajúceho uplatňovať náhradu škody.

4.4. Zmluvné strany vyhlasujú, že ku dňu podpisu tejto Zmluvy majú vysporiadané všetky vzájomné práva a povinnosti a nebudú si v súvislosti s touto Zmluvou voči sebe uplatňovať nijaké iné práva, okrem tých, ktoré sú výslovne uvedené v texte tejto Zmluvy.

**V.**

**Záverečné ustanovenia**

5.1 Zmluvné strany sa dohodli, že písomnosti týkajúce sa Zmluvy alebo s ňou súvisiace sa medzi Zmluvnými stranami doručujú doporučene poštou, kuriérom alebo osobne na adresy uvedené v tejto Zmluve. Za deň doručenia sa považuje deň prevzatia písomnosti druhu Zmluvnou stranou, ktorej je písomnosť určená (ďalej len „**Adresát**“). V prípade, ak Adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak Adresát neprevezme písomnosť v úložnej lehote na pošte, za deň doručenia sa považuje tretí deň úložnej lehoty. V prípade, že sa Zmluvnej strane, ktorá písomnosť odoslala (ďalej len „**Odosielateľ**“) vráti písomnosť s poznámkou „Adresát sa odsťahoval“ alebo „Adresát neznámy“ alebo s inou podobnou poznámkou, za deň doručenia sa považuje deň vrátania zásielky s doručovanou písomnosťou odosielateľovi.

* 1. Zmluva nadobúda platnosť dňom jej podpísania oboma Zmluvnými stranami. Účinnosť Zmluva nadobudne dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky (ďalej len „**Centrálny register zmlúv**“) v súlade s ustanovením § 47a ods. 1 Občianskeho zákonníka a ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

5.3 Ustanovenia tejto Zmluvy je možné zmeniť alebo zrušiť len po vzájomnej dohode Zmluvných strán a to písomnými priebežne číslovanými dodatkami podpísanými oboma Zmluvnými stranami.

5.4 Právne vzťahy touto Zmluvou bližšie neupravené sa riadia ustanoveniami Občianskeho zákonníka a ďalšími všeobecne záväznými právnymi predpismi Slovenskej republiky.

5.5 Ak sa preukáže, že niektoré z ustanovení Zmluvy (alebo jeho časť) je neplatné a/alebo neúčinné, a dôvod tejto neplatnosti sa nevzťahuje na celú Zmluvu, nemá takáto neplatnosť a/alebo neúčinnosť za následok neplatnosť a/alebo neúčinnosť ďalších ustanovení Zmluvy, alebo samotnej Zmluvy.

5.6 Zmluva sa vyhotovuje v piatich (5) vyhotoveniach. Kupujúci po podpise všetkých vyhotovení zmluvy tieto predloží na podpis predávajúcemu, ktorý zabezpečí zverejnenie Zmluvy v Centrálnom registri zmlúv. Po zverejnení Zmluvy v Centrálnom registri zmlúv zašle Predávajúci Kupujúcemu kópiu Zmluvy. Po pripísaní Kúpnej ceny na účet Predávajúceho, Predávajúci zašle Kupujúcemu Zmluvu v troch (3) originálnych vyhotoveniach, jedno originálne vyhotovenie pre Kupujúceho a dve (2) originálne vyhotovenia pre potreby katastrálneho konania, spolu s potvrdením o zverejnení zmluvy v Centrálnom registri zmlúv a Predávajúcim podpísaným Návrhom na vklad vlastníckeho práva. Dve (2) originálne vyhotovenia tejto zmluvy si ponechá Predávajúci.

5.7 Zmluvné strany vyhlasujú, že si Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu. Svoje prejavy vôle obsiahnuté v Zmluve Zmluvné strany považujú za určité a zrozumiteľné. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení Zmluvy. Zmluvné strany na znak svojho súhlasu s jej obsahom Zmluvu podpísali.

 V ............................. dňa................ V Bratislave dňa .......................

 Kupujúci: Predávajúci:

....................................................... ..............................................................

  **Národná diaľničná spoločnosť, a. s.**

 Ing. Filip Macháček

 predseda predstavenstva

 a generálny riaditeľ

 ..............................................................

 **Národná diaľničná spoločnosť, a. s.**

 Ing. Július Mihálik

 člen predstavenstva